Chýbajúca štítna žľaza a blieky od bolesti
Dobrý deň, chcem Vás poprosiť o radu,mám odstránenú celú štítnu žľazu,užívam eutyrox 112 chcel by som vedieť či môžem na dezinfekciu rán používať betadine, aké masti pri bolestiach kĺbov a aké lieky  pri bolestiach všeobecne,veľa známych mi tvrdí že nemôžem takmer nič, tak píšem Vám prosbu o radu
Dobrý deň.
Ďakujeme za prejavenú dôveru.
Betadine obsahuje jód, ktorý je dôležitý pre tvorbu hormónov štítnej žlazy. Pri súčasnej kombinácii s liekom Euthyrox môže dôjsť k ovplyvneniu jeho účinnosti. Z tohto dôvodu sa samovoľná kombinácia neodporúča. Vhodnejšou voľbou je podávať napríklad Octicide sprej.
V prípade bolesti nie je vhodné samovoľné podávanie liekov s obsahom nesteroidných antiflogistík ako je ibuprofén, diklofenak, kyselina acetylsalicylová alebo naproxén. Vhodnejšou voľbou je podávať lieky obsahujúce paracetamol (Paralen, Panadol). Pri nedostatočnej účinnosti je potrebné konzultovať vchodné lieky na tlmenie bolesti s ošetrujúcim lekárom. Z lokálne pôsobiacich liekov na tlmenie bolesti je možné použiť
krém
, ktorý obsahuje extrakt z plodov papriky (Capsicum). Rastlinný liek sa používa na zmiernenie bolesti svalov ako je bolesť v krížovej oblasti chrbta.
Prajem pekný zvyšok dňa.
S pozdravom
Mgr. Barbora Bičanovská